जुन्नारदेव

जुन्नारदेव भारत के मध्य प्रदेश राज्य के छिंदवाड़ा जिला में स्थित एक शहर है। इसे जामई नाम से भी जाना जाता है। जुन्नारदेव में डब्ल्यूसीएल के कन्हान क्षेत्र का प्रधान कार्यालय है। यहाँ एशिया का सबसे बड़ा कोयला वॉश प्लांट है।

शिक्षण संस्थान

महाविद्यालय
 शासकीय जुन्नारदेव महाविद्यालय, जुन्नारदेव
 विद्या देवी शुक्ला महाविद्यालय, जुन्नारदेव
 आई टी आई महाविद्यालय जुन्नारदेव

विद्यालय
 श्री नंदलाल सूद शासकीय उत्कृष्ट उच्चतर माध्यमिक विद्यालय, जुन्नारदेव
 शासकीय कन्या उच्चतर माध्यमिक विद्यालय, जुन्नारदेव
 पंडित रविशंकर शुक्ल उच्चतर माध्यमिक विद्यालय, जुन्नारदेव
 एकलव्य आदर्श आवासीय विद्यालय, जुन्नारदेव
 स्टेप फॉरवर्ड पब्लिक स्कूल, जुन्नारदेव
 ज्ञान सागर पब्लिक स्कूल, जुन्नारदेव
 केंद्रीय विद्यालय (जुन्नारदेव और बड़कुही)
 कन्हान वैली स्कूल डुंगरिया, जुन्नारदेव
 शासकीय उच्चतर माध्यमिक विद्यालय हनोतिया, जुन्नारदेव

government higher secondary school bhatodiya kalan
Government High school kolvashri

बैंक
जुन्नारदेव नगर में कुछ बैंको की शाखाएँ हैं जो भारतीय स्टेट बैंक, सेंट्रल बैंक ऑफ इंडिया, बैंक ऑफ महाराष्ट्र, जिला सहकारी केंद्रीय बैंक मर्यादित और एचडीएफसी बैंक हैं।

यातायात व परिवहन

सड़क मार्ग परिवहन
जुन्नारदेव देश के अन्य हिस्सों से सड़क मार्ग से अच्छी तरह व बस, टैक्सी तथा ऑटो की निरंतर सेवाओं से जुड़ा हुआ है।
जुन्नारदेव, छिंदवाड़ा से 48 कि.मी. की दूरी पर है। हालाँकि कोई भी राष्ट्रीय राजमार्ग शहर से नहीं गुजरता है लेकिन ये राजकीय राजमार्गों के जाल से भोपाल (236 कि.मी.) नागपुर (180 कि.मी.) तथा जबलपुर (267 कि.मी.) से जुड़ा हुआ हैं। 

रेल मार्ग परिवहन
जुन्नारदेव, दिल्ली, भोपाल, इंदौर, जबलपुर, छिंदवाड़ा, नागपुर और आमला से बड़ी रेलवे लाईन से जुड़ा हुआ हैं। यह शहर दक्षिणपूर्व मध्य रेलवे के प्रमुख रेल मार्ग पर स्थित हैं। रेलवे सुविधा का आगमन जुन्नारदेव ने सन 1936 में हो चुका था।

वायु मार्ग परिवहन
जुन्नारदेव में कोई हवाई अड्डा नहीं है लेकिन यहाँ हेलीपैड उपलब्ध हैं। हालाँकि नागपुर (180 कि.मी.) सबसे नजदीकी हवाई अड्डा है जो आगे अन्य हवाई अड्डों से जुड़ा है। जुन्नारदेव, भोपाल (236 कि.मी.) तथा रायपुर (300 कि.मी.) से भी पहुँचा जा सकता है जो हवाई मार्गों से जुड़े हैं।
छिंदवाड़ा हवाई पट्टी सबसे नजदीकी हवाई पट्टी है जहाँ पर छोटे विमान और हेलीकॉप्टर उतरते हैं।

 जुन्नारदेव रेलवे स्टेशन

जुन्नारदेव रेलवे स्टेशन का निर्माण सन 1936 में हुआ था। वर्तमान में रेलवे स्टेशन में 3 प्लेटफॉर्म उपलब्ध हैं।

मौसम और जलवायु
घने वनों की उपस्थिति और शहर की स्थिति की वजह से क्षेत्र में प्रचुर वर्षा होती हैं। शहर तीन मौसमों का अनुभव करता हैं, गर्मी, सर्दी व बारिश। सर्दी अक्टूबर/नवंबर से फरवरी/मार्च तक रहतीं हैं। इसके समय के बाद तापमान काफी बढ़ जाता हैं। हालाँकि जंगलों और सतपुड़ा पर्वतमाला की वजह से बढ़ते तापमान का शहर की जलवायु पर खास असर नहीं पड़ता हैं। जून के दूसरे सप्ताह से मानसून का आरंभ हो जाता हैं। जुलाई माह में शहर में सबसे ज्यादा वर्षा का अनुभव करता हैं। सन 2007 में जुन्नारदेव में औसत वर्षा करीब 1041.2 मि.मी. थी तथा पिछले 10 वर्षों में शहर की वर्षा 1,181.8 मि.मी. पर दर्ज की गई थी (वर्ष 1998 से 2007 तक) जुन्नारदेव में साल भर हल्की से मध्यम बयार चलती है, खासतौर से सुबह के वक्त जबकि दोपहर के वक्त हवा थोड़ी तेज होती हैं। 

जनसांख्यिकी
2001 की जनगणना के अनुसार जुन्नारदेव शहर की कुल जनसंख्या 22426 थी।

पर्यटन व धार्मिक स्थल
 पातालकोट घाटी
 पातालकोट सूर्यास्त बिंदु
 जुन्नारदेव पहाड़ियाँ
 तामिया पहाड़ियाँ
 जुन्नारदेव विशाला पहली पायरी
 संत भूरा भगत मंदिर
 श्री हिंगलाज माता मंदिर
 लोधेश्वर महादेव मंदिर
 रैनीधाम मंदिर
 देनवा नदी

भौगोलिक स्थिति

जुन्नारदेव निर्देशांक  पर स्थित है।  इसकी औसत ऊँचाई 748 मीटर (2454 फीट) हैं।

जुन्नारदेव नगर सतपुड़ा पर्वतमाला की पहाड़ियों और वादियों के घने जंगलों के निकट बसा है। शहर के निकट कुछ छोटी नदियाँ - उत्तर में पेंच नदी पश्चिम में तवा नदी, कन्हान नदी और टाकिया नदी नगर की प्रमुख नदियाँ हैं। टाकिया नदी जुन्नारदेव नगर बीच से बहती हुई कन्हान नदी में मिल जाती हैं। इस क्षेत्र में काली मिट्टी और दोमट किस्म की मिट्टी पाई जाती है जो खेती के लिए अनुकूल है।

इन्हें भी देखें

 पातालकोट घाटी
 हनोतिया

 सन्दर्भ 

बाहरी कड़ियाँ
जुन्नारदेव नगर परिषद

श्रेणी:मध्य प्रदेश के शहर
श्रेणी:छिंदवाड़ा ज़िले के नगर
श्रेणी:छिंदवाड़ा जिला